stanford-oval/wikipedia huggingface dataset:
1673
אירועים

1 בינואר – התחילה העברת דואר סדירה בין ניו יורק לבין בוסטון
נולדו

26 באוקטובר – דימיטריה קנטמיר, שליט נסיכות מולדובה, היסטוריון ומוזיקולוג (נפטר ב-1723)
6 בנובמבר – אלכסנדר מנשיקוב, אציל וגנרל רוסי (נפטר ב-1729)
נפטרו

17 בפברואר – מולייר, מחזאי צרפתי (נולד ב-1622)
ראו גם

ילידי 1673‎
נפטרים ב-1673‎
COMMAND.COM

COMMAND.COM - ממשק שורת הפקודה של MS-DOS רץ תחת סביבת חלונות (עם תמיכה בהצגת עברית), בחלונות 98
COMMAND.COM היא תוכנית בפורמט COM המהווה את המעטפת הסטנדרטית המסופקת עם מערכת ההפעלה DOS. מעטפת זו מבוססת על ממשק שורת פקודה. בהגדרתה, המעטפת אחראית על ממשק המשתמש ואיננה חלק מליבת מערכת ההפעלה. עם זאת, היא חלק אינטגרלי מהמערכת. באופן עקרוני, ניתן להחליף את COMMAND.COM במעטפות של יצרנים אחרים, אך בפועל לא היו נפוצות מעטפות כאלה. תוכנות שסיפקו ממשק משופר (כמו נורטון קומנדר) היו קיימות אמנם, אך הן פעלו מעל COMMAND.COM ולא במקומה.
הקובץ COMMAND.COM מופעל בסיומו של תהליך האתחול (boot) על ידי SYSINIT, מודול האתחול של DOS. הוא נטען לזיכרון מעל ליבת המערכת (הקובץ MSDOS.SYS או IBMDOS.COM, בהתאם ליצרן: מיקרוסופט או IBM, בהתאמה) ומבני הנתונים שלה.
מבנה הקובץ

הקובץ מחולק לשלושה חלקים:
חלק תושב (resident)
חלק זה שוכן בזיכרון מעל ליבת המערכת. הוא כולל את קוד ברירת המחדל לטיפול באירוע break (לחיצה על CTRL+C) ובשגיאות קריטיות, וכן קוד לסיום מבוקר של תוכניות שהופעלו והחזרת השליטה לחלק הזמני, כולל טעינתו מחדש במקרה הצורך (ראו להלן).
חלק אתחול (initialization)
עם הפעלת COMMAND.COM בסיומו של תהליך אתחול המערכת, מועברת השליטה לחלק זה. חלק האתחול אחראי להעברת החלק הזמני (להלן) למקומו הקבוע בקצהו העליון של הזיכרון הראשי, וכן להפעלת קובץ האצווה AUTOEXEC.BAT (אם קיים) שהוגדר על ידי המשתמש. לאחר שחלק האתחול מסיים את תפקידו אין בו עוד צורך: הזיכרון שהוקצה לו משוחרר והוא יידרס על ידי התוכנית הראשונה שתופעל.
חלק זמני (transient)
חלק זה שוכן בקצהו העליון של הזיכרון הראשי. החלק הזמני אחראי לעבודה במצב שורת הפקודה ובמצב עיבוד קובצי אצווה, והוא כולל את כל הקוד של הפקודות הפנימיות. כאשר המשתמש מפעיל תוכנית משורת הפקודה, משוחרר הזיכרון שהוקצה לחלק זה. מרחב הזיכרון ששוחרר עומד לרשותה של התוכנית, העשויה לדרוס אותו במידת הצורך (הדבר איננו מתרחש לעיתים תכופות מכיוון שהחלק הזמני שוכן, כאמור, בקצה הזיכרון הראשי). עם סיום התוכנית והעברת השליטה לחלק התושב (לעיל), מתבצעת בדיקת סיכום ביקורת לשלמות החלק הזמני: אם הוא נותר ללא פגע, השליטה מוחזרת אליו ישירות; אם נדרס, הוא נטען מחדש מהקובץ COMMAND.COM.
ב-PC-DOS של IBM כולל COMMAND.COM גם את הקוד של קריאת המערכת 4Bh - EXEC (הפעלת קובץ הרצה). המיקום הספציפי בקובץ תלוי בגרסה.
הפקודות הפנימיות

הפקודות הפנימיות הם חלק מובנה מהתוכנית, משמע, הם זמינות למשתמש תמיד ללא תלות בהתקן האחסון, אבל ניתנות להרצה רק מהיישום עצמו (המפרש) ולא מיישומים אחרים. מערכות הפעלה חדשות יותר, דוגמת Windows 9x, תומכות גם בפקודות נוספות אך הן אינן מהוות חלק מובנה מהיישום, אלא נמצאות בתיקייה נפרדת (C:\Windows\Command) ותוכנות ה-DOS השונות יודעות לקרוא גם ממנה.
חלק לא קטן מהפקודות קיים גם בסביבת יוניקס, ולכן, מי שמיומן מספיק בשימוש בפקודות יוניקס, יוכל ללמוד ללא בעיה כיצד להשתמש בפקודות האלו.
BREAK - משמש לקביעת רמת הרגישות של DOS לאירוע break (לחיצה על צירוף המקשים Ctrl+C או Ctrl+Break).
CHCP - אחראי על שינוי ה-Code page של המערכת, שהוא קובץ בפורמט cpi האחראי על קידוד השפה.
CHDIR/CD - משמשת לשינוי תיקיית העבודה הנוכחית.
CLS - ניקוי המסך.
COPY - ביצוע פעולת העתקת קובץ מתיקייה אל תיקייה אחרת, או העתקת תיקייה. הפקודה אינה מעתיקה את תתי התיקיות של התיקייה הנבחרת, במידה וקיימות.
CTTY - שינוי הגדרות של יציאות COM לצורכי קלט/פלט.
DATE - הצגה או שינוי של התאריך במחשב.
DEL/ERASE - מחיקת קובץ או תיקייה. הפקודה אינה מוחקת את תתי התיקיות של התיקייה הנבחרת, במידה וקיימות.
DIR - הצגת תוכנה של תיקייה, בדומה לפקודת ls ביוניקס.
ECHO - פקודה היכולה לשמש להצגת טקסט, או כפקודת toggle לשליטה על יכולת הצגת טקסט.
EXIT - יציאה מממשק שורת הפקודה, וחזרה אל התוכנית שהפעילה אותה.
LFNFOR - פקודת toggle לשליטה על הצגת שמות ארוכים המוצגים על ידי פקודת for בקובצי אצווה.
LOADHIGH - פקודה לטעינה של תוכנית למקטע הזיכרון העילי. במערכות DOS, מקטע זה הוא המקטע בין הכתובת של ה-640KB לבין הכתובת של ה-1024KB, מעין מרחב בין זיכרון הבסיס של DOS לזיכרון הנוסף.
LOCK - אפשור לתוכנות לבצע פעולות ברמה נמוכה בדיסק (MSDOS 7.1 והלאה, Windows 9x).
MKDIR/MD - יצירת תיקייה חדשה.
PATH - הצגה של משתנה הסביבה %path%, ממנו אפשר לגרום ליישום שורת הפקודה "להכיר" פקודות חיצוניות נוספות מבלי לנווט ישירות לנתיב בו הן מאוחסנות.
PROMPT - הצגה של תוכן משתנה הסביבה %prompt%.
RENAME/REN - שינוי שם קובץ או תיקייה.
RMDIR/RD - מחיקת תיקייה ריקה.
SET - הגדרה של משתני סביבה.
TIME - הצגה או שינוי של הזמן במחשב.
TRUENAME - הצגת הנתיב המלא של קובץ בתיקייה נבחרת.
TYPE - הצגת תוכן של קובץ טקסט במסך שורת הפקודה.
UNLOCK - הפעולה ההפוכה של פקודת LOCK. ביטול גישה לתוכנות לבצע פעולות ברמה נמוכה על הדיסק (MSDOS 7.1 והלאה, Windows 9x).
VER - הצגת גרסת מערכת ההפעלה.
VERIFY - הפעלה או ביטול של אפשרות בדיקת תקינות הקובץ בדיסק לאחר ביצוע פעולות כתיבה.
VOL - מציג מידע על מחיצה נבחרת בכונן.
ראו גם

MSDOS.SYS
IO.SYS
לקריאה נוספת

Microsoft MS-DOS Operating System Programmer's Reference Manual. Microsoft Corp., 1981, 1983. § 3.2
1670

שנת 1670 היא השנה ה-70 במאה ה-17. זוהי שנה רגילה, שאורכה 365 ימים. 1 בינואר 1670 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

2 במאי – צ'ארלס השני נותן אישור קבוע לחברת מפרץ הדסון לסחר בפרווה באמריקה הצפונית
1 ביוני – מלך אנגליה צ'ארלס השני ומלך צרפת לואי ה-14 חותמים על ברית חשאית נגד הולנד
14 באוקטובר – בכורת המחזה "גם הוא באצילים" מאת מולייר
נולדו

יחיאל מיכל חסיד, רבה של ברלין ושל פרנקפורט על האודר
נפטרו

23 במאי – פרדיננדו השני דה מדיצ'י, הדוכס הגדול של טוסקנה (נולד ב-1610)
15 בנובמבר – יוחנן עמוס קומניוס, פילוסוף צ'כי, פדגוג ותאולוג (נולד ב-1592)
ראו גם

ילידי 1670‎
נפטרים ב-1670‎
My Favorite Songwriter, Porter Wagoner

My Favorite Songwriter, Porter Wagoner (בעברית: כותב השירים האהוב עליי, פורטר ווגונר) הוא אלבום הסולו העשירי של הזמרת דולי פרטון, אשר יצא ב-2 באוקטובר 1972 על ידי RCA ויקטור. בשנת 2010 האלבום יצא מחדש על גבי דיסק ביחד עם אלבום נוסף של פרטון. בשנת 2011 האלבום יצא בפעם השלישית אך הפעם להורדה דיגיטלית.
כל שירי האלבום נכתבו על ידי פורטר ווגונר ובכך למעשה נגזר שם האלבום. האלבום מחלוק לשני חלקים כאשר כל חלק מכיל חמישה שירים.
ביקורות

במגזין בילבורד כינו את האלבום כ"מלהיב". במגזין קאשבוקס גם נתנו ביקורת חיובית לאלבום כאשר נכתב שם: "דולי פרטון - מה יותר יפה? המראה שלה או הקול שלה? אך מה שלא תהיה התשובה השילוב בין השניים פשוט מדהים. דולי מקרינה את נשמתה הפנימית הן במבטה והן בקולה, והראתה פעם אחר פעם שטוהר הרגש מנצח על טריקים נוצצים של שירה - כישרונה עומד במבחן הזמן. בשם האלבום, דולי קובעת בנחרצות כי פורטר ווגונר הוא כותב השירים האהוב עליה, ומסיבה זו הקליטה אלבום משיריו באופן בלעדי. הצוות של דולי וכתיבתו של פורטר הוא עוד שילוב מושלם. אלבום סופרלטיבי".
הקלטות

האלבום הוקלט במספר תאריכים שונים. תחילה הוקלט השיר "Still on Your Mind" ב-12 בינואר 1972. לאחר מכן הוקלטו שני שירים נוספים מהאלבום ב-2 במאי באותה השנה וב-3 וב-4 ובמאי הוקלטו כל של שירי האלבום מלבד השיר "What Ain't to Be, Just Might Happen" שהוקלט ב-19 ביוני באותה השנה.
רשימת רצועות

| My Favorite Songwriter, Porter Wagoner> מס' | My Favorite Songwriter, Porter Wagoner> שם | My Favorite Songwriter, Porter Wagoner> משך | My Favorite Songwriter, Porter Wagoner>  | My Favorite Songwriter, Porter Wagoner>  | My Favorite Songwriter, Porter Wagoner>  | My Favorite Songwriter, Porter Wagoner>  | My Favorite Songwriter, Porter Wagoner>  | My Favorite Songwriter, Porter Wagoner>  | My Favorite Songwriter, Porter Wagoner>  |
| --- | --- | --- | --- | --- | --- | --- | --- | --- | --- |
| 1. | Everything Is Beautiful (In Its Own Way)  | 3:09 |  |  |  |  |  |  |  |
| 2. | Lonely Comin' Down  | 3:10 |  |  |  |  |  |  |  |
| 3. | Do You Hear The Robins Sing  | 2:26 |  |  |  |  |  |  |  |
| 4. | What Ain't To Be, Just Might Happen  | 2:12 |  |  |  |  |  |  |  |
| 5. | The Bird That Never Flew  | 3:12 |  |  |  |  |  |  |  |
| 6. | Comes And Goes  | 3:15 |  |  |  |  |  |  |  |
| 7. | Washday Blues  | 2:04 |  |  |  |  |  |  |  |
| 8. | When I Sing For Him  | 2:57 |  |  |  |  |  |  |  |
| 9. | He Left Me Love  | 2:56 |  |  |  |  |  |  |  |
| 10. | Oh, He's Everywhere  | 3:01 |  |  |  |  |  |  |  |
| 11. | Still On Your Mind  | 2:41 |  |  |  |  |  |  |  |
| 12. | Just As Good As Gone  | 2:27 |  |  |  |  |  |  |  |
| משך כולל: | משך כולל: | 33:36 |  |  |  |  |  |  |  |
הערות שוליים

1 2  My Favorite Songwriter, Porter Wagoner, נבדק ב-2021-03-27
↑
| --- | --- |
בקרת זהויות :  MusicBrainz release group: e9708baa-37ef-456e-9bf4-126be29dbd84
1675

שנת 1675 היא השנה ה-75 במאה ה-17. זוהי שנה רגילה, שאורכה 365 ימים. 1 בינואר 1675 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

2 באוגוסט – נחנך בית הכנסת הפורטוגזי באמסטרדם
29 באוקטובר – גוטפריד וילהלם לייבניץ עושה שימוש לראשונה ב-S ארוכה, ∫, בתור סימן לאינטגרל
2 בנובמבר – ייסודה הרשמי של העיר מדיין
22 בנובמבר – מלך אנגליה צ'ארלס השני מפזר את הפרלמנט
נולדו

12 ביולי – אוואריסטו פליצ'ה דאל'אבאקו, כנר, צ'לן ומלחין איטלקי (נפטר ב-1742)
15 בספטמבר – וחטנג השישי, הוואלי של ממלכת כארתלי הגאורגית (נפטר ב-1737)
נפטרו

12 ביוני – קרלו אמנואלה השני, דוכס סבויה (נולד ב-1634)
15 בדצמבר – יאן ורמיר, צייר הולנדי (נולד ב-1632)
ראו גם

ילידי 1675‎
נפטרים ב-1675‎
Du soleil au cœur

Du soleil au cœur (באנגלית: Sunshine in the Heart, ובעברית: שמש בתוך הלב) הוא אלבום האוסף הראשון של הזמרת הקנדית סלין דיון. אלבום האוסף יצא לאור ב-20 בספטמבר 1983, על ידי חברת התקליטים Pathé-Marconi.
עטיפת האלבום נלקחה מהעטיפה המקורית של האלבום Les chemins de ma maison, אשר יצא באותה השנה גם כן.
רקע והפקה

האלבום הופק על ידי רנה אנג'ליל, אדי מרנאיי ורודי פסקה. בשנת 2002, יצא אלבום האוסף מחדש על גבי תקליטור בצרפת. שש שנים לאחר מכן, הוציאה דיון בפעם השלישית את האלבום, במהדורה מחודשת בשווייץ, שהופצה על גבי תקליטור גם כן.
מתוך האלבום יצא הסינגל "D'amour ou d'amitié", והסינגל "Mon ami m'a quittée".
רשימת רצועות

| Du soleil au cœur (צד 1)> מס' | Du soleil au cœur (צד 1)> שם | Du soleil au cœur (צד 1)> משך | Du soleil au cœur (צד 1)>  | Du soleil au cœur (צד 1)>  | Du soleil au cœur (צד 1)>  | Du soleil au cœur (צד 1)>  | Du soleil au cœur (צד 1)>  | Du soleil au cœur (צד 1)>  | Du soleil au cœur (צד 1)>  |
| --- | --- | --- | --- | --- | --- | --- | --- | --- | --- |
| 1. | D'amour ou d'amitié  | 3:58 |  |  |  |  |  |  |  |
| 2. | La dodo la do  | 3:00 |  |  |  |  |  |  |  |
| 3. | Mon ami m'a quittée  | 3:00 |  |  |  |  |  |  |  |
| 4. | Ne me plaignez pas  | 3:44 |  |  |  |  |  |  |  |
| 5. | Tellement j'ai d'amour pour toi  | 2:56 |  |  |  |  |  |  |  |
| Du soleil au cœur (צד 2)> מס' | Du soleil au cœur (צד 2)> שם | Du soleil au cœur (צד 2)> משך | Du soleil au cœur (צד 2)>  | Du soleil au cœur (צד 2)>  | Du soleil au cœur (צד 2)>  | Du soleil au cœur (צד 2)>  | Du soleil au cœur (צד 2)>  | Du soleil au cœur (צד 2)>  | Du soleil au cœur (צד 2)>  |
| --- | --- | --- | --- | --- | --- | --- | --- | --- | --- |
| 1. | Du soleil au cœur  | 2:40 |  |  |  |  |  |  |  |
| 2. | À quatre pas d'ici  | 3:57 |  |  |  |  |  |  |  |
| 3. | Les chemins de ma maison  | 4:15 |  |  |  |  |  |  |  |
| 4. | Hello mister Sam  | 4:13 |  |  |  |  |  |  |  |
| 5. | Le vieux monsieur de la rue Royale  | 4:12 |  |  |  |  |  |  |  |
| Du soleil au cœur — מהדורת תקליטור משנת 2002> מס' | Du soleil au cœur — מהדורת תקליטור משנת 2002> שם | Du soleil au cœur — מהדורת תקליטור משנת 2002> משך | Du soleil au cœur — מהדורת תקליטור משנת 2002>  | Du soleil au cœur — מהדורת תקליטור משנת 2002>  | Du soleil au cœur — מהדורת תקליטור משנת 2002>  | Du soleil au cœur — מהדורת תקליטור משנת 2002>  | Du soleil au cœur — מהדורת תקליטור משנת 2002>  | Du soleil au cœur — מהדורת תקליטור משנת 2002>  | Du soleil au cœur — מהדורת תקליטור משנת 2002>  |
| --- | --- | --- | --- | --- | --- | --- | --- | --- | --- |
| 11. | Trois heures vingt  | 3:38 |  |  |  |  |  |  |  |
| 12. | Benjamin  | 4:37 |  |  |  |  |  |  |  |
| 13. | La voix du bon Dieu  | 3:18 |  |  |  |  |  |  |  |
| 14. | Trop jeune à dix-sept ans  | 4:53 |  |  |  |  |  |  |  |
| 15. | Paul et Virginie  | 3:54 |  |  |  |  |  |  |  |
מיקומי שיא

|   ‏‏‏  מצעדים ודירוגים (1983)> מדינה |   ‏‏‏  מצעדים ודירוגים (1983)> מצעד |   ‏‏‏  מצעדים ודירוגים (1983)> מיקום שיא |
| --- | --- | --- |
|  קוויבק | ADISQ | - |
נתוני מכירות

| מקום | תארים | מכירות |
| --- | --- | --- |
| צרפת (SNEP) | זהב | 50,000 |
היסטוריית יציאות לאור

| מדינה | תאריך יציאה | חברת תקליטים | פורמט | קטלוג |
| --- | --- | --- | --- | --- |
| צרפת | 20 בספטמבר 1983 | Pathé-Marconi | תקליט | 165233 1 |
| צרפת | 20 בספטמבר 1983 | Pathé-Marconi | קלטת שמע | 165233 4 |
| צרפת | 4 באפריל 2002 | סוני מיוזיק | תקליטור | SMM 5032582 |
| שווייץ | 16 במאי 2008 | סוני מיוזיק | תקליטור | SMM 5032582 |
1669

שנת 1669 היא השנה ה-69 במאה ה-17. זוהי שנה רגילה, שאורכה 365 ימים. 1 בינואר 1669 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

הר הגעש אטנה התפרץ ופגע בעשר עיירות ובעיר קטניה באיטליה.
נולדו

24 באוגוסט – אלסנדרו מרצ'לו, מלחין איטלקי (נפטר ב-1747)
27 באוגוסט – אן מארי ד'אורליאן, דוכסית ומלכה צרפתית (נפטרה ב-1728)
נפטרו

16 במאי – פייטרו דה קורטונה, אמן איטלקי (נולד ב-1596 או 1597)
10 בספטמבר – הנרייט מארי, נסיכת צרפת, רעייתו של צ'ארלס הראשון, מלך אנגליה (נולדה ב-1609)
4 באוקטובר – רמברנדט ואן ריין, צייר הולנדי (נולד ב-1606)
14 באוקטובר – אנטוניו צ'סטי, מלחין איטלקי מתקופת הבארוק, זמר טנור ונגן עוגב (נולד ב-1623)
ראו גם

ילידי 1669‎
נפטרים ב-1669‎
Nadav Guedj

Nadav Guedj (בעברית: נדב גדג') הוא אלבום הבכורה של הזמר הישראלי נדב גדג'. האלבום יצא לאור ב-25 במאי 2016, על ידי חברת התקליטים טדי הפקות. האלבום הופק במלואו על ידי ינון יהל. בין הסינגלים שיצאו מהאלבום הם "Golden Boy" אשר ייצג את ישראל באירוויזיון 2015, "Good Vibes", ו-"Jump", שהגיעו לצמרת המצעד השבועי של מדיה פורסט.
סינגלים

"Golden Boy" - יצא לאור ב-15 במרץ 2015, כסינגל הראשון מתוך האלבום וכשירה של ישראל באירוויזיון 2015. עם יציאתו, נכנס השיר אל המקום הראשון במצעד השבועי של מדיה פורסט.
"Good Vibes" - יצא לאור ב-19 באוגוסט 2015, כסינגל השני מתוך האלבום. עם יציאתו, נכנס השיר אל המקום הראשון במצעד השבועי של מדיה פורסט.
"Jump" - יצא לאור ב-1 בדצמבר 2015, כסינגל השלישי מתוך האלבום. עם יציאתו, נכנס השיר אל המקום השלישי במצעד השבועי של מדיה פורסט.
"Make You Mine" - יצא לאור ב-1 במרץ 2016, כסינגל הרביעי מתוך האלבום.
"Hold the City" - יצא לאור ב-14 במאי 2016, כסינגל החמישי מתוך האלבום.
"Elle M'rend Fou" - יצא לאור ב-25 במאי 2016, כסינגל השישי מתוך האלבום. עם יציאתו, נכנס השיר אל המקום השביעי במצעד השבועי של מדיה פורסט.
רשימת רצועות

| Nadav Guedj> מס' | Nadav Guedj> שם | Nadav Guedj> משך | Nadav Guedj>  | Nadav Guedj>  | Nadav Guedj>  | Nadav Guedj>  | Nadav Guedj>  | Nadav Guedj>  | Nadav Guedj>  |
| --- | --- | --- | --- | --- | --- | --- | --- | --- | --- |
| 1. | Jump  | 3:18 |  |  |  |  |  |  |  |
| 2. | Hold the City  | 3:34 |  |  |  |  |  |  |  |
| 3. | Never Over  | 3:08 |  |  |  |  |  |  |  |
| 4. | Make You Mine  | 3:30 |  |  |  |  |  |  |  |
| 5. | Can't Control It  | 3:09 |  |  |  |  |  |  |  |
| 6. | Good Vibes  | 3:37 |  |  |  |  |  |  |  |
| 7. | Elle M'rend Fou  | 3:41 |  |  |  |  |  |  |  |
| 8. | Broken  | 3:27 |  |  |  |  |  |  |  |
| 9. | Golden Boy  | 3:00 |  |  |  |  |  |  |  |
| משך כולל: | משך כולל: | 30:24 |  |  |  |  |  |  |  |
הערות שוליים

1 2 3 4 5  niv the tool, המצעד השבועי של מדיה פורסט, באתר mediaforest-group
GUESS

| --- | --- |


 נתונים כלליים
 בורסה:  הבורסה לניירות ערך בניו יורק (GES) 
 מייסדים:  ג'ורג', מוריס, ארמונד ופול מרציאנו
 תקופת הפעילות:  1981–הווה (כ־43 שנים)
 מיקום המטה:  ארצות הברית ארצות הברית (לוס אנג'לס)
 ענפי תעשייה:  קמעונאות, אופנה, סגנון חיים
 מוצרים עיקריים:  ביגוד, הנעלה ואביזרי אופנה
  
 www.guess.com
 
GUESS (גֶס) הוא מותג לייף סטייל אמריקאי, אשר נוסד בשנת 1981 על ידי האחים מרציאנו, יהודים ממוצא מרוקאי, ודגל בייצור והפצה של ג'ינסים. מאז, הוא צמח והתפתח למותג גלובלי מוביל של סגנון חיים, וכיום, גס היא חברה בפריסה עולמית שעוסקת בשיווק, עיצוב והפצה של קווי אופנה ולייף סטייל, הלבשה תחתונה וקולקציות ביגוד ואביזרים משלימים כמו תיקים ושעונים. Guess מעניק רישיון למותג שלה גם לאביזרי אופנה אחרים, כמו שעונים, תכשיטים, בשמים, תיקים ונעליים. כ-100 מדינות ברחבי העולם משווקות את המותג, מעל 1,500 חנויות המותג ועוד 700 חנויות בזכיינות, או בתוך חנויות כולבו ברחבי ארצות הברית, אסיה ואירופה.
במרוצת הזמן, החברה הוצגה בקמפיינים בין-לאומיים, בין השאר על ידי דוגמניות בין-לאומיות כמו קלאודיה שיפר, נעמי קמפבל, אנה ניקול סמית'. החברה זכתה לבולטות בזכות בזכות פרסומותיה בצבעי שחור-לבן. במהלך שנות האלפיים, שמה לעצמה GUESS דגש על מחויבות אקולוגית לאופנה בת קיימא.
היסטוריה

Guess הוקמה בשנת 1982 על ידי האחים ז'ורז', מוריס, ארמנד ופול מרציאנו, יהודים ממוצא מרוקאי. האחים החלו למכור מכנסי ג'ינס דנים עם גזרה קלילה ורוכסנים בקרסוליים. בסרט "בחזרה לעתיד" של רוברט זמקיס מ-1985, מרטי מקפליי (מייקל ג'יי פוקס) לבש את בגדי הג'ינס של Guess, אשר תוכננו במיוחד עבור הסרט. Guess החלה להציע מוצרים מורשים, כולל שעונים, משקפיים וקו בשמים. בשנת 1985, היא הציגה פרסומות בשחור-לבן, שהמשיכו לזכות בפרסי עיצוב רבים. דוגמניות האופנה שלה כללו מספר דוגמניות על, שרבות מהן זכו לראשונה לבולטות באמצעות מסעות פרסום אלו.
ג'ורג' רצה למכור את מוצרי Guess רק בחנויות אקסקלוסיביות כמו בלומינגדייל'ס, בעוד שיתר האחים בחרו באסטרטגיית הפצה רחבה יותר, שכללה חנויות מוזלות. ז'ורז' המשיך להתנגד לרעיון של שיווק מוצרי Guess מעבר לחנויות קמעונאיות יוקרתיות, ובריתות שונות שנוצרו בתוך החברה. בספטמבר 1993 מכר ז'ורז' בפתאומיות את חלקו בחברה לאחיו, תמורת 214.2 מיליון דולר. כדי לממן את הרכישה, שלושת האחים הנותרים לוו 210 מיליון דולר. שלוש שנים לאחר מכן, 105 מיליון דולר עדיין נותרו ללא תשלום. כדי לגייס כסף, האחים הנפיקו את Guess לציבור ביולי 1996. עד סוף העשור מכירות החברה ירדו, ו-Guess צמצמה את תוכניות ההתרחבות שלה, כדי להתרכז בשיפור תשואות ההשקעה.
ב-26 בינואר 2001, Guess Inc. פרסמה מחדש את הדוחות הכספיים שלה עבור שנת הכספים 2000. החברה ביצעה את המהלך הזה לאחר שגילתה שיש מלאי פגום שלא ניתן למכירה, מה שהוביל לירידת ערך. כתוצאה מכך, החברה הייתה צריכה לתקן את התוצאות הפיננסיות הקודמות כדי לשקף את הירידה בערך המלאי.
בשנת 2004, מחלקת האביזרים הורחבה מאוד, וכמה חנויות ברחבי ארצות הברית עוצבו מחדש. Guess גם יצרה קולקציה זולה יותר שנמכרה בלעדית דרך בחנויות העודפים שלה. בנוסף GUESS הציגה את הרחבת המותג הראשונה שלה, קו בגדים ואביזרים יוקרתי המיועד לנשים, שנקרא "Marciano". קו זה התמקד בשוק אופנה יוקרתי יותר בהשוואה לקו המרכזי של Guess, במטרה למשוך קהל נשי המחפש מוצרים מעוצבים ואופנתיים ברמת פרימיום. Guess המשיכה גם בקו הבגדים לילדים של Guess Kids גם בשנות האלפיים, ובשנת 2006 החלה לקדם את הקו דרך חנויות המפעל שלה. הוא המשיך להיות מונחה על ידי האחים מרציאנו, כיו"רים משותפים וכמנכ"לים משותפים. מוריס מרציאנו פיקח על העיצוב ועל צמיחת המכירות, בעוד פול ניהל את התדמית והפרסום. החברה פועלת במדינות רבות ברחבי העולם כאשר רוב החנויות שלה ממוקמות בארצות הברית ובקנדה.
ב-2012, 23 שנים אחרי שהצטלמה לראשונה למותג, דוגמנית העל קלאודיה שיפר הצטלמה שוב לרגל יום השנה ה-30 של Guess. בשנת 2017, קמילה קביו הוכרזה כפנים החדשות של Guess. החל משנת 2018, ג'ניפר לופז הפכה לפנים של Guess.
באוגוסט 2015 ויקטור הררו החליף את פול מרציאנו כמנכ"ל. בפברואר 2019, הוכרז כי יפרוש מתפקידו כמנכ"ל כאשר קרלוס אלבריני נבחר כמחליפו.
הערות שוליים

↑  קרן בר לב, ‏בגיל 41: קלאודיה שיפר מתפשטת בקמפיין חדש, באתר ‏מאקו‏, 15 באפריל 2012
↑  Isis Briones, Camila Cabello Is the Face of Guess's Fall 2017 Campaign, Teen Vogue, ‏31 במאי 2017
↑  איתי יעקב, נערת הג'ינס בגיל 48: ג'ניפר לופז צעירה מתמיד בקמפיין חדש, באתר Xnet‏, 28 בנובמבר 2017
↑  דניאלה קפלוטו, בצל ההאשמות: מייסד GUESS התפטר, באתר ישראל היום, 14 ביוני 2018
↑  חדשות חוץ, קריאות להדחת מייסדי חברת האופנה GUESS בשל הטרדות מיניות, באתר כלכליסט, 8 בפברואר 2022
| --- | --- |
בקרת זהויות :  LCCN: n91125454  VIAF: 147887350   WorldCat (עם VIAF): 147887350 
נעל סניקרס מבית GUESS
COM

ערך זה עוסק בתקן טכנולוגי. אם התכוונתם למשמעות אחרת, ראו .
COM (באנגלית ראשי תיבות של: Component Object Model - מודל האובייקטים של הרכיבים) - תקן טכנולוגי של חברת מיקרוסופט, המיועד ליצירת תוכנה על בסיס שיתוף פעולה של רכיבים מבוזרים, שבכל אחד מהם ניתן להשתמש בתוכניות רבות באותו זמן, וניתן לגשר בין שפות תכנות שונות. בבסיס הטכנולוגיה רעיונות כימוס ורב-צורתיות של תכנות מונחה עצמים (OOP). טכנולוגית COM היא אוניברסלית ולא תלויה בפלטפורמה, אך השימוש בה רווח בעיקר במערכת ההפעלה "חלונות" לגרסאותיה. בגרסאות החדשות של "חלונות" השימוש ב-COM רווח מאוד, ואף פותחו על בסיסה תקנים נוספים, כמו ActiveX,‏ DCOM,‏ +COM,‏ OLE automation.
היסטוריה

מודל ה-COM פותח על ידי מיקרוסופט ב-1993 כבסיס להתפתחותה של טכנולוגיית OLE. טכנולוגיית OLE 1.0 איפשרה יצירת מסמכים מורכבים (compound documents), לדוגמה ניתן היה להוסיף למיקרוסופט וורד טבלאות מגיליון של תוכנת אקסל. טכנולוגית COM הייתה אמורה לתת אחידות לתהליך שילוב, הכנסה וקישור של אובייקטים משולבים אלה וכן לשמור על תקן אחד בכל המוספים, המשתמשים באובייקטים משולבים אלה.
היסטוריה > שינוי השם

ב-1996 מיקרוסופט החליטה לשנות את השם OLE ל-ActiveX בכל יישומיו. הדבר לא עלה בידיה לגמרי. טכנולוגית OLE השתמשה ברכיבי בקרה (OLE Controls, או OCX), שהם רכיבים שהיה בהם שימוש חוזר בממשק משתמש, המבוססים על טכנולוגיית COM, כשמיקרוסופט שינתה את שמם של OLE controls ל-ActiveX Controls, סיומת .ocx לקבצים מסוג זה נשארה. מיד אחר כך מיקרוסופט התחילה לעודד שימוש ברכיבי ActiveX בגרסה החדשה של הדפדפן אינטרנט אקספלורר, והשם OLE נשאר רק לטכנולוגיית מסמכים מורכבים ואובייקטים המשולבים מקומית. OLE - אובייקטים רשתיים שינו את שמם ל-ActiveX.
יסודות פעולת ה-COM

ביסוד טכנולוגיית COM עומדים רכיבי COM, או "COM components". למעשה תוכניות שנבנו על ידי COM אינן תוכניות עצמאיות, אלא רכיבי COM המתקשרים אחד לשני בזמן ריצה. לכל רכיב יש מזהה ייחודי (GUID), ובו יכולים להשתמש באותו זמן תוכניות שונות. הרכיב מתקשר עם תוכניות אחרות דרך ממשק COM, שהוא רשימה של מאפיינים, שיטות ואירועים. כל תוכנית COM חייבת לתמוך לפחות בממשק הבסיסי "IUnknown", שמאפשר פעולות בסיסיות לעבודה עם רכיבים.
בתוך Windows API ישנן פונקציות בסיסיות המאפשרות לעבוד עם רכיבי COM. בספריות MFC ובמיוחד בספריות ATL/WTL ישנן פונקציות גמישות יותר לעבודה עם COM מאשר ב-API. ספריית ATL של מיקרוסופט היא האמצעי הנוח ביותר ליצירת רכיבי COM ועבודה איתם. למרות זאת לפעולות רבות עם COM עדיין דרושה עבודה ידנית, הדבר נכון במיוחד כשמנסים לשלב רכיבי COM בקובצי ++C. מיקרוסופט מנסה לפשט את התהליך בגרסת +COM, ובמיוחד NET.
התפתחות ה-COM

ב-1996 יצאה לאור טכנולוגיית DCOM (קיצור של Distributed COM), המבוססת על טכנולוגיית DCE/RPC, ונחשבת כהתפתחות של COM. טכנולוגית DCOM מאפשרת לרכיבי COM לתקשר דרך הרשת. המתחרה העיקרי של טכנולוגיה זו הוא תקן CORBA של קבוצת OMG.
+COM

כחלק מחלונות 2000 יצאה טכנולוגיית +COM, שביסודה תוספת באבטחה ובתפוקה של הטכנולוגיה. טכנולוגיה זו נותנת תמיכה בזרימות ברמה גבוהה יותר, וגישה להקשר, שבה מתבצע הרכיב (לדוגמה, הרכיבים הפועלים על ASP מקבלים גישה לאובייקטים הפנימיים של העמוד שעליו הם מתבצעים). כמו כן, +COM מאחד רכיבים למוספי +COM, מה שמפשט ניהול הרכיבים ותמיכה בהם.
NET. ו-COM

ב-2002, לאחר יצירת פלטפורמת NET., מיקרוסופט התחילה להמליץ על שימוש בפלטפורמה זו ליצירת מוספים תחת "ווינדוס". NET. ו-+COM אמורות להיות טכנולוגיות שמשלימות אחת את השנייה. בחלונות ויסטה שיצאה ב-2007 בטכנולוגיית COM במסגרת NET. קיימת תמיכה מלאה בטכנולוגיות COM ו-NET. תמיכה זו בעצם מאפשרת ל-NET. התממשקות עם אובייקטים שנכתבו בשפות יותר פרימיטיביות (native code) החושפות ממשק COM, בצורה פשוטה יותר מהממשק הרגיל של P/Invoke.
Ghost Reveries

Ghost Reveries הוא אלבומה השמיני של להקת הדת' פרוגרסיב מטאל השוודית אופת'. זהו אלבומם הראשון של אופת' שיוצא בלייבל Roadrunner, והראשון בו פר ויברג נחשב כחבר קבוע בלהקה, לאחר שהופיע עם הלהקה בסיבוב הופעות שקדם ליציאת האלבום.
Ghost Reveries הוקלט ב-Fascination Street Studios, הממוקם בארברו (Örebro) שבשוודיה. עיצוב האלבום נעשה על ידי טרוויס סמית', מי שעיצב גם את עטיפות האלבומים הקודמים. Ghost Reveries יצא לאור ברחבי אירופה ב-29 באוגוסט ובדרום אמריקה ב-30 באוגוסט 2005 והתמקם במקום ה-64 במצעד הבילבורד בשבוע הראשון ליציאת האלבום.
השתתפו באלבום

מיקאל אקרפלדט - שירה, גיטרות
מרטין מנדז - באס
פיטר לינגרדן - גיטרות
מרטין לופז - תופים
פר ויברג - קלידים, פסנתר חשמלי, מלוטרון, קולות רקע
My Favorite Part

My Favorite Part (בעברית: החלק האהוב עליי) הוא סינגל שהוקלט על ידי הזמר-יוצר מק מילר, ביחד עם הזמרת-יוצרת האמריקאית אריאנה גרנדה מתוך האלבום, The Divine Feminine. השיר יצא לאור ב-9 בספטמבר 2016, כסינגל השלישי והאחרון מתוך האלבום.
השיר הגיע למקום השלישי במצעד השירים של ניו זילנד.